
a  Veritatem  fulgere  pulchritudine ,  uc 
nudatae  fpeciem  haud  ferrent  morta¬ 
les  ,  ccnftans  Sapientum  fere  eft  fen- 
tentia. 

Hanc  ergo ,  fi  minus  perfonata  fpe- 
ftaretur  ,  fimpliciflimam  fore  qui  di¬ 
xerit  ,  nae  ille  hujus  elegantiae  detra- 
ftum  velle  cenfebitur! 

Ita  tamen  ut  fentiam  fpeciofis  equidem  inducor  argu¬ 
mentis. 

Si  enim  ,  quaenam  demum  illa  fit,  quae  tam  admira¬ 
bilis  celebratur,  Veritas,  liquido  quis  viderit;  hac  ipsi 
fimplicius  nihil,  nihil  minus  admirabile,  quidquam  rc- 
periet. 

Illa  quippe ,  in  clari  contemplatione  idearum  funda¬ 
ta  duntaxat  ,  haud  aliud  negotii  fuis  dat  Cultoribus, 
quam  ut  juxta  perfpe&as  has  imagines  de  convenientii 

ipfarum  ,  vel  diverfitate,  ferio  fecum  cogitent. 

Quod  ipfum  pura  perfici  intelle&us  attentione  ad  ea, 
quae  in  femet  contuetur  ipfo  *  undecunque  demum  na¬ 
ta  gerat ,  cogitata,  quis  inficiabitpr ? 

Haec  vero,  ubi  ab  omni  alieno  cafta  contagio  ,  offe¬ 
runtur  menti  3  vah  quam  funt  fimpiicia! 

Quin  &  ipfa  illa  attentio  his  affixa  folis,  inter  omnes 
eft  mentis  a£tiones  fimpliciflima. 

Adeoque  decantata  illa  ut  omnis  admirabilitatis  pa¬ 
rens  ,  ubi  poffidetur  vera  ,  quam  eft  tandem  fimplex , 
V  eritas !  • 

Cernit  vera,  qui  aliena  rejicit. 

Perfonam  ,  fucum  ,  veftes  quifquis  abftulit  ,  facilis, 
quod  latet  veri  fub  his  ,  deteget. 

Vos  ego  compello  ,  caftiffimi  intemeratae  ‘veritatis 
Cultores  3  Mathematici. 

Intricatiffimi  cujufque  problematis  quamdiu  ,  quaefo, 
percellit  admirabile  ? 

Tamdiu  fane  ,  donec  nodus  refolutus  fit  :  tunc  enim 
cum  detefta  veritate  emergit  mox  (implicitas,  evanefcit- 
que  omne  admirabile. 

Hujus  quoque  refpeftu  fcientiae  unam  modo  lauda¬ 
tis  ,  dum  quaeftioni  folutio  praeftatur  multiplex  ;  illi 
nempe  palmam  decernentes  Soli ,  quae  fumma  fe  prae 
caeteris  fimplicitate  commendaverit. 

Vos  quoque.  Geometrarum  pars  optima,  Mechanici* 
qui  unum  fimpliciffimum  probatis  inftrumentum ,  quo¬ 
ties  multa  eidem  operi  efficiundo  apta  habetis,  Vos  fuf- 
fragantes  annumero  fententiae. 

Vera  tandem  quifquis  detexit  penitiffime  ,  cenfendus 
erit  ide6  praeftitifle  aliis  ,  quia  nudas  res  ad  intamina¬ 
tam  fimplicitatem  commode  redegit,  atque  Scienter. 

Quod  ipfum  in  quocunque  demum  Sapientiae  huma- 

me  genere  veriflimum  haberi,  feculorum  index,  memo¬ 
rat  hiftoria. 

AEfopum  ,  Socratem  ,  Democritum,  Hippocratem, 
Verulamium  ,  Cartefium  ,  veri  ubique,  cui  indagando 
fe  dederunt,  revelati  gloria  eximios  vel  ipfa  clamat  in- 
vidia. 

Tantae  vero  claritatis  quaenam  in  propatulo  habetur 
caufa  ? 

Vitam  luftranti ,  Horumque  monumenta, princeps  ex¬ 
cellentiae  inftrumentum  di&a  apparebit  nuditas. 

Veri*  ergo  charafter  ubique  eft  limplicitas  ,  illi  inda¬ 
gando  fidiflima  haec  index  eft:.  ’ 

Quae  dum  ipfe  mecum  reputavi  faepies ,  in  ea  illam 
arte  colendam  fimul  credidi  ,  a  cujus  fide  pendet  tuta 
falus  hominum. 

Illa  autem  quin  fit  Medicina  ,  ecquis  noftrum  am¬ 
bigit  ? 

Quam  ipfam ,  ubi  integra  puritate  colitur ,  fimplicem 
efle  atque  facilem  paucis  perfuadebo. 

Lege  enim  confuetudinis  de  re  di&uro  medica  dignior 
haud  adfuit,quam  mea  Vobis  oratio  poliret ,  materies. 

Maxime  ,  quum  dedita  id  multi  agant  opera  ,  quo 
infinitum  adeo  laborem  Artis  jaftitent  ,  ut  defperatione 
debilitatis,  fpe  infra&a,  langueat  induftria,  nihil  fuper- 
eflfe  rata  ,  quo  arduum  acceflum  mollire  queant  feduli. 
Nec  alienum  fimul  a  ratione  novi  hujus  muneris  vifum 
fuit ,  cujus  magna  pars  fimplicium  explicatione  con¬ 
flat. 

Dum  fimplex  mihi  diftio  liberi  animi  fenfa  breviter 
explicat ,  auribus  favete  !  Et,  an  propofitum  bona  fir¬ 
mem  Jpecie  ,  noto  candore  ferte  fincerum  rigidi  'judi¬ 
cium. 

Ea  folum  ad  Medicinam  pertinere,  quae,  vitam  tuen- 

do  atque  fanitatem  ,  ab  injuria  morborum  tutos  prae¬ 
ibant  homines ,  planum  haberi  arbitror. 

Quorum  quidem  vim  &  materiem  efle  infinitam ,  tra- 
latitiae  fere  opinionis  fide  traditur. 

Quare  inter  omnes  ,  quae  cluent ,  Artes,  Medicina¬ 
lem  ut  copia  diffufiflimam ,  ita  hinc  difficillimam  efle , 
pervulgatus  fermo  eft. 

Verum,  qui  dubia  a  certis,  a  veris  falfa  prudens  fc- 
paraverit,  fincerae  Artis  pauca  habet  dogmata. 

in  hac  enim  condenda  aflumendum  nihil, cujus  peri¬ 
to  eft  fufpefta  fides  ,  jubet  erroris  praemetuens  pruden¬ 
tia,  & ,  quae  ad  noftra.  capita  pertinet ,  funefta  fallaciae 
pernicies. 

Quae  fane  nunquam  felicius  vitabitur  ,  quam  explo¬ 
dendo  quidquid  feftis  proprium. 

Nec  apparebit  veritas  facilior  ,  quam  fi  fincerum  id 
modo  admittitur,  quod  Idonei  omnes  communi  femper 
approbant  fuffragio. 

Ad  hanc  fi  caftigatur  Medicina  legem  ,  quae  alieni 
turgebat  mole, ad  fuum  reverfa  habitum, in  parvam  fta- 
tim  refidet  magnitudinem. 

Id  ut  confirmem, in  rem  erit  capita  luftrare, quorum, 
compilando,  cceteri  funt  fimiae. 

Qtiifquis  hoc  animo  monumenta  excudit  medica ,  di¬ 
vo  is  Hippocrati  accepta  feret  pleraque.  « 

Sed ,  fi  illius  volumina  emaculata  fuerint ,  pauca  da¬ 
bunt  certa,  &  illa  fimplicifllma. 

Ignem  &  aquam  *  Elementa,  horumque  poteftates; 
Naturam,  ejus  amores,  odia,  attraftiones,  repulfas  , 
ratipcinia  >  calorem  naturalem  >  cceleftes  caufas ;  vitia  in 
Anatomicis  admifla  ,  expungite  i  tum  id  ,  quod  ‘ab  his 
pendet  ,  atque  mirifici  auget  fcripta  Hippocratica  ,  e- 
yellatur  funditus!  quid  fuperat?  Gorpufculum  obferva- 

tionum  nec  a  fenfibus ,  neque  ab  intelligentia  valde  re- 
motarum. 

Mellifluo  fuavis  cre  Plato,  tantique  Viri  numerofa 
fefta ,  quot  fcnptis  medicas  ornavit  Bibliothecas  ?  . 

Sed  triangulos,  numeros,  ideas,  elementa,  humores, 
genios,  appetitus,  harmonias,  parabolas,  &  horum  om¬ 
nium  facra  myfteria  repudiate  ,  fimulque  eorundem  tot 
falfa  confe&aria,  Vos  oro,  quae  funt  reliqua  ? 

Pauca,  quae  prior  dixerat  Hippocrates. 

At ,  fi  in  Illum  animos  convertitis  ,  qui  non  minori 
ambitu  principatum  fpirat  in  fcientiis ,  quam  Ferox  ejus 
Difcipulus  imperium  in  orbem  ;  en  Auctorem  ,  a  cujus 
ore  omnis  ferme  a  Platone  ufque  in  Paracelfum  fufpen- 
fa  haefit  Medicina ! 

Neque  tamen  boni  quid  ,  vel  ullius  in  Arte  frugis, 
habet  fchola  Ariftotelica,  quin  ex  Coacis  raptum  monu¬ 
mentis  purum  fit,  &  putum  Hippocraticum. 

Ade6  autem  obfcura ,  vel  falfa  &  generalia  funt  reli¬ 
qua  ,  ut  nihil  momenti  Medicae  adferant  fcientiae. 

Tu  tandem  Claudi  Galene,  Anatomica  exceperis, 
quidnam  bene  utilis  tam  vaftis  confecrafti  tabulis  ? 

Pura  quidem  in  hifce  Coaca  nitent  *  verum  ,  iis  ex¬ 
cerptis  ,  reliqua  fine  fplendore  fordet ,  caditque  nervis 
moles  vidua. 

Concludo  itaque  :  fed  praecipitem  diftionis  impe¬ 
tum  interpellat  venerabilis  Arabum  chorus  !  quam  co- 
piofa  fplendet  his  librorum  fupellex  !  quam  dives  eft, 
qui  his  reconditur  Medicinae  thefaurus: 

Tantus  fane  ,  ut  ad  mutandam  me  fententiam  permo- 
viflfet ,  nifi  docuiflet  ufus ,  Ariftotelem  &  Galenum  So¬ 
los  in  fcriptis  Arabum  fed  lingua  tantum  loqui  variata. 

Quae  omnia  fi ,  ut  Eruditis  exploratum  eft ,  vera  funt, 
quid  fequitur  ? 

Aliud  profe&o ,  quam  temere  quis  fperaffet ,  parado- 
xon:  ab  orbe  nempe  condito  ufque  in  aetatem  Chemico- 
rum  univerfa,  quae  confcripta  funt  Medicinae  neceffaria, 
exiguis  ar&ari  pofle  pellibus,  &:  effe  fimpliciffima. 

JLcnge  adeo  maxima  fapientiae  Medicae  ex  Prifcis  ad- 
difcendae  difficultas  eft  illa,  ut  nofcat  ,  quos  evitet, 
defcriptores  priorum,  paucofque ,  queis  fe  applicet  Ty¬ 
ro,  Au&ores  rerum. 

Adeone  ergo  excitandus ,  qui  Veteribus  fcrutandis  to¬ 
tum  fe  dedat  Artis  ftudiofus  Medicae  ? 

Peribit  certe, hujus  confilii  effe&u,  irreparabilis  bene 
agendi  cccafio  i 

Hos  evolvat  folos  ,  quos  rimatus  tuto  caret  reliquis. 

Nifi  forte  profe&urus  is  credatur  multum  ,  qui  re* 
ftarn  ut  viam  abfolvat,  in  orbem  decurrit  gnaviter. 

Infcitia ,  imprudentia ,  precaria  falforum  principiorum 
hypothefis,  a  labore  in  aflenfum  declivis  defidia ,  homi¬ 
num  ,  non  feculorum  ,  vitia  funt. 

Tuere  prifcis ,  funt  damnofa  haec  praefentibus. 

Studio  ducitur,  nec  ponderat  fcientia,  qui  pulcherri¬ 
ma  quaeque  Recentiorum  incepta  elevans  Antiquos 
inftar  Deorum  folos  veneratur. 

Et  eft  mordacis  utique  invidiae  favere  plus  vetuftis, 
quam  bonis  praefentibus. 

Verum  in  alia  longe  ire  folent  plurimi,  qui  de  labo¬ 
re  Veterum  fatis  abjecfte  cogitare  proni  ,  fuae  aetati  lar¬ 
gi  tribuunt ,  quam  Antiquis  ademtam  laeti  ferunt ,  glo¬ 
riam. 

Hinc  de  promotis  Medicinae  hdc  tempeftate  pomoe¬ 
riis  jaftantia. 

Inde  tot  Satyrae  in  Veterum  infcitiam. 

Sed  rationis  quum  fit  fubtiliter  a  radice  limare  omnia, 
laboris  in  his  librandis  exantlati  fruftum  libere  ,  &  fine 
odio,  nunc  proferam.  Qui 

Qui  dogma  fequuti  fummi  Mathematici,  quoelapfum 
modo  decoratur  feculum  ,  promovendae  Medicinae  in¬ 
cubuerunt ,  magni  erroris  flagitio  corruperunt  artem. 

Enirnvero  finxere  ingenio,  ex  quarum  virtute  deinde 
explicarent  eventus  Medicos ,  caufas. 

Quum  interim  noftrae  fcientiae  conditio  id  exigat, 
ut  ex  obfervatis  corporum  phaenomenis  in  ignotae  cau- 
fae  indolem  detegendam  aflurgens  intellectus,  ex  illa  (ic 
prius  inventa  deinceps  demum  derivaret  caetera. 

Igitur  ex  fiftis  dum  deduxit  pleraque ,  adeoque  folis 
confifa  generalibus,  immani  inde  faltu  ad  lingularia  tran- 
filiit  Cartefianafchola,  hinc  ille  ejus  labos  ita  eft  Medi¬ 
co  inutilis,  *ut  tantum  onus  tuto  Ars  Medica  excutiat. 

Quantae  vero  molis  fic  liberetur  pondere.  Vos  quae- 
fo ,  fpefta  veritis ! 

Quodcunque  enim  novi  poft  Harvaei  tempora»,  ex¬ 
ceptis  Anatomicis,  6c  paucis  ex  Mechanica,  in  Medici¬ 
nam  introdufhim  eft,  omne  id  Cartefii  Difcipulis,  vel 
Chemicis  debetur. 

Quid  aut£m  dixerim  de  emolumento  ,  quo  poftremi 
hi  rem  locupletavere  Medicam  ? 

Vera  loquenti  jurgia  fperanda  funt,  filere  vetat  infti- 
tuti  ratio. 

Sua  fi  exempla  aequo  ferunt  animo ,  abfque  invidia 
verum  quod  eft  dixero. 

Nempe  applicando  corpora  corporibus  ,  natos  hinc 
effeftus  dum  obfervant  feduli  ,  proprias  quibufdam  vi¬ 
res  ,  harumque  aftiones,  qua  licet  hujus  Artis  facultati, 
detexerunt  optime. 

Quae  illorum  opera  quin  neceftaria  fit  &  Phyfico  & 
Medico ,  odiofus  fit ,  qui  dubitet. 

Verum  ubi  leges  dare  hinc  conati  ,  quibus  cimdta  o- 
bedirent  corpora ,  turpifiime  mox  lapfi  funt, 

Ut  enim  dediti  experimentis  laudandi  erant,  ita  dum 
ex  anguftiis  fingularium  in  immenfa  generalium  fpatia 
ftatim  praepetes  provolant,  errori  funt  obnoxii. 

Ergo  dum  rebus  hi  admoti  Medicis,  pius  detrimenti, 
quam  adjumenti, captum  eft. 

Mox  elementorum  fine  fenfu  ftrepitus  i  fermentorum 
commenta  tam  inania  ifi&ae  ferventium  aftiones  corpo¬ 
rum  !  Sales  adverfi  folae  operantis  naturae  Machinae ! 
promifia  nihil  mortale  jam  fpirantia  !  cunfta  Chemiae 
produdla  faiutifera!  Aftiones  Medici  his  fubmifiae  fa¬ 
bulis! 

En,  inquam,  infiniti  erroris  foeta  capita' 

Haec  ex  Paracelfo  ,  Helmontio  ,  Tachenio  ,  haec  ex 
vetuftis  Chemicorum  fcriptis  caut£  fi  fu  (tuleris ,  fi  quae 
in  his  apta  rei  Medicae  accurate  elegeris  ,  an  ,  rogo , 
multa  fuperfunt? 

Pauca  mehercle,  &  fimplicia,  quae  labore  impigro, 
cauta  prudentia  ,  candida  fide,  &  fermone  plano,  arte 
bonusjBoylaeus  omnibus  explicuit. 

En  noftris  detectam  fenfibus  faciem  ,  cfua  nota  jam 
nobis  Medicina  cernitur. 

Habetne,  obfecro,  tantum  illa  corporis,  ut  hujus  nos 
moles  terre  faciat  ? 

Suppetitne  illi  ;  dum  fincera  colitur ,  tam  vafta  nunc 
materies  ? 

Nequaquam. 

Propria  Arti  nos  cernimus  paucifiima,  horumque  cla- 
refcit  in  paucitate  fimplicitas. 

Quidquid  extra  haec  fpeciem  auxifle  vifura  eft,  id 
ipfum  non  magis  medicam  ,  quam  aliam  ,  quaecunque 
fuerit ,  tangit  fcientiam. 

Sed  vero  tenui  haftenus  fcientiae  fua  conftet, demus, 
fimplicitas  *  at  confummatae  forte  olim  fera  timenda  dif¬ 
ficultas  eft.  Lon- 

Longe  aliter  ut  fentiam  ,  nili  me  vera  fugerit ,  re£h 
cogit  ratio. 

Eli  enim  una  tantum  cuique  rei  propria  ,  Sc  fua,  in¬ 
doles. 

Hanc  qui  pulchre  tenuit  ,  de  ea  re  aliud  cogitabit 
nunquam. 

Sed  qui  de  incognitis  multa  praeceps  difputat ,  eo 
plura  aggeret,  quo  minus  vera  protulit. 

Ut,  qui  re£lam,  qua  ad  metam  iter,  viam  decurrit, 
parvo  labore  votis  folus  fruitur*  dum  qui  ab  hac,  quae 
una  femper  eft  ,  defleftunt  ,  innumerabiles  dolos,  fem- 
perque  novos  fupervacanea  pererrant  deligentia. 

Sapientiae  ita  in  Medicis  perfectio,  quo  vericatem  fe¬ 
licius,  eo  pulchrius  fimplicitatem,conciliabit  fibi. 

Quum  enim  olim  fupina  ofeitantia,  &  procax  pro  ar» 
bitrio  fingendi  licentia  ,  fabricam  noftrae  compagis  non 
viderat ,  fed  finxerat  >  quae  tum  in  corpore  humano, 
quamque  formidolofa  difeentibus ,  nos  terruit  varietas ! 

Verum  ubi  incenfa  feduio  induftria  disjunftam  prius 
4  fenfibus  ftrutturam  oculis  expofuit ,  miratur ,  fubnixa 
fidis  magis  indicibus , Medicina .  h aer  erepta  fibi, quae, 
ut  fua ,  foverat. 

Formas  nimirum  folidorum  abditas; Cryptas  Archaei; 
Angularium  fermentorum  myriadas;  infinita  variatis  cri¬ 
bra  meatibus ,  efficaciflima  inenarrabilium  facultatum  a- 
gmina. 

O  arduam ,  quae  his  modo  cognitis  adquirenda  fere¬ 
batur,  Medicinam! 

Vix  praeluxit  facem  clarus  ille  Harvaeanus  phofpho- 
rus,vix  affulfit  nobis  Malpigianum  fidus, quin  confpe- 
£tu  abditae  prius  machinae  omnes  luxuriantis  ingenii 
nebulae  difcuffae  fint. 

Sed  fimul ,  nimiam  ftupens  in  luce  fimplicitatem ,  vix 

fuae  confifa  fuit  aciei  luminum  Candidi  Viri  prudentia. 

Quid  ergo?  Mens  prudens  aliud  fcrutandum  rata  plus 
mirificum  ,  geminatae  indaginis  folertia ,  planiores  ,  quam 
prius  3  naturae  vias  repperit. 

Ut  palam  exclamet ,  poftquam  recondita  corporis  pe¬ 
netralia  explicariflima  habuerat  ,  quo  magis  gnaram,  eo 
fibi  plus  imminui,  fcientiam! 

Quis  liquidiorem  petat, quam  quae  microfcopii  effe¬ 
rti!  fplendet,  vifceribus  perluftrandis  lucem? 

Illa  vero  in  minimis  detegit  eadem  ,  quae  in  majori¬ 
bus  vafis  oculus  adverterat:  indoles, figura, (implicitas* 
poftremo  ipfa  artio  ,  ubique  cert£  eadem  ;  adeo  ut  cu- 
ratiflima  perfpeftio  tollat  quidquid  olim  creditum  dif- 
criminis. 

Tandem  pulchrum  illud,  obleftans,  miroque  jam  ex¬ 
cultum  fucceffu  artificium  ,  quo  grandefcunt  minima , 
obfcura  clarent,  extricantur  abdita,&  confufa  ordinan¬ 
tur  ,  an  alio  frurtu  colitur  ? 

De  injeftu  loquor  colorati  liquidi  in  Maeandros  cor¬ 
poris,  qui  exhaufti  difparebant. 

Sane  &  hujus  Artis  eventus  eos  arguit ,  qui  tam  va¬ 
ria,  atque  humanum  fere  captum  fuperantia  de  abfcon- 
ditis  corporis  humani  partibus  fomniabant. 

Omni  fcilicet  ,  quod  indagando  juvat  ,  artificio  li¬ 
quet,  minima  8c  recondita ,  maximis  &  apertis  eflequani 
fimillima. 

Quum  igitur  de  difficultate  poftremorum  conqueftus 
nemo  fuerit ,  eritne  de  prioribus  juftae  querelae  locus  ? 

Non  eft  :  fed  apparebit  noftrae  machinae  eo  fimpli- 
cior»  quo  notior,  conditio. 

Ne  autem  acrior  cura  urat  animum  humoribus  perfcru- 
tandis  intentum,  pauca  ut  porro  extricem,  inceptus  ju¬ 
bet  labor. 

Quum 


s 


Oratio.  ii 

Quum  enim  innumeros  horum  effe&us  obfervent  Ar¬ 
tis  periti ,  inde  multiplicem  eorumdem  indolem  conclu¬ 
dunt  5  fed  injuria. 

Singulos  nimirum  eventus  fuis  haerere  caufis  ut  vere 
afleritur  ,  ita  has  a  fola  pendere  varietate  humorum  afi 
fumitur  falfitfime. 

Ejufdem  quia  liquoris  eadem  aftio  5  fi  diverfis  appli¬ 
catur  corporis  canalibus ,  effeftus  mire  variat. 

Quorum  proinde  ortus  non  infert  liquidi  agentis  di- 
verfum  ingenium. 

Quod  fi  vero  ipfa  liquida  fpe£ta veris  ,  novo  argu¬ 
mento  conftat  ,  fingi  in  his  majorem  ,  quam  deprehen¬ 
di,  multiplicitatem. 

Aqua , fal  volatilis,  oleum,  &  terra  ex  liquoribus  hu¬ 
manis  Arte  feparari  folent. 

Quae  pauca ,  &  facile  reducenda  ad  corpora  fimpli» 
ciffima,.  ne  vel  fic  tamen  in  vivo  fcatent  homine. 

Namque  in  eo  fola  materies  adeft,  quae  labore  Che- 
mico  ita  eft  mutabilis  ,  ut  inde  demum  natas  partes  ex¬ 
hibeat. 

Quare  humor  naturalis  fimplicior  ,  quam  eft  •,  non 
ipfa  multiplex ,  Artis  haec  progenies. 

Rem  ponit  ob  oculos,  quam  aflero,  dioptrice. 

Microfcopio  enim  fi  vitalia  cernit  oculus  liquida , 
hui  quantam  in  iis  fpeftat  fimplicitatem ! 

Salfa  ibi  aqua  rubros  vehit  globulos,  qui  pro  variato 
adunatorum  concurfu  fuos  colores  mutant ,  folitarii 
tandem  decurrunt  poftquam  in  anguftias  vaforum  appu¬ 
lerunt  ,  atque  inde ,  per  diverfos  colorum  a  rubro  in 
pellucidum  gradus,  difparent. 

His  tandem  folis  permutata  modis  aguntur  liquida  in 
meatus  vicinos  molis  capaces  fuae  ,  ubi  rurfum  eifdem 
afta  caufis ,  hcet  fint  fimplicia ,  effeftus  edunt  pluri¬ 
mos»  B  2  Quae 

Quae  ut  ipfa  acies  detegit  clariflime  >  ita  fimplex  ali¬ 
menti,  quod  recreandis  noftris  fufficit  humoribus,  con¬ 
ditio  nunquid  idem  comprobat? 

Ex  aqua  St  foeno  ,  aut  molliori  gramine  >  noftris  fi- 
m illima  generat  bos  liquida. 

Cujus  Iade  folo  homo  fuftentatus  ,  inde  tranfmutan- 
do  fua  fluida  conficit:  quae  eadera  ex  aqua  St  pane  fo- 
brius  regenerat.  • 

Crefcit  igitur  fimplicitas  pro  rato  >  quo  accuratius 
cognofcitur  fluidorum  indoles. 

Difparuere  inde  tot  inania  ,  de  mira  causa  caloris  vi¬ 
talis  ;  de  abdita  humoris  radicalis  natura  ;  de  variata 
fermentorum  munere  3  de  tot  inteftinis  fluidorum  moti¬ 
bus  ;  de  produdis  Chemicis  in  fanguine  praefentibus ; 
de  falibus  cruoris  acerrime  oppofitis  3  de  conflidu  ho¬ 
rum  explodente  fcintillas  lucentis  vitae  3  de  balfamo  quo 
vigeret  vita  3  de  fulphure  ut  causa  purpurafcentis  fan- 
guinis;  de  Sale  condiente ,  ne  putrefcant,  liquida» 

Difparuere  tot  operofa  Nugantis  certe  cerebri  com¬ 
menta  1 

Eida  quidem  omnia»  commendata  tamen,  quafi  ho¬ 
rum  fide  vel  ftaret ,  vel  caderet ,  Medicina  tota 

Horum  expurgata  foece ,  erutaque  ,  quae  inde  radi¬ 
ces  ceperat ,  opinionum  numerosa  fylva5  quantula  eric, 
quae  fide  ftat  icientiae,  in  liquidis  fimplicitas? 

Efto  autem,  aflerta  fit  haec  fanis  »  An  non  aliud  eft , 
quod  ea  rerum  copia  Medicinam  urget  ,  ut  nata  hinc 
moleftia  omnes  difciplinas  fuperet  ?  Morborum  fcilicet 
nondum  ad  numerum  revocata  cohors.  Illi  tot  ,  illi 
tam  varia  ,  illi  tam  perfonata  nobis  facie  illudunt  ,  ut 
vel  recenfendis  longa  aetas  impar  fit  3  illi  ergo  foli  opus 
immenfum  creant. 

Quae  ita  cenferi  compertum  diu  habeo  s  fe d  eos  haec 


Oratio.  i: 

maximi  jaftare  ,  qui  in  Artis  opere  verfantur  omnium 
minimi-,  adcoque  iermone  clari,  fadis  perquam  obfcu- 
ri  funt,  d  hoc  novi  quam  rediflim£. 

Hos  tamen  ego  omnes  rogatos  velim  ,  an  non  fim- 
pliciilimae  partis  labes  iimpliciffima  ,  fuae  actionis  de¬ 
fectu  ,  morbum  creet  propriam  ? 

Hic  autem  ipfo  nexus  vinculo  vicina  inficere  quin 
poilit  fimili  contagio,  nullus  eft  qui  dubitat. 

Sed  eo  folo  actiones  impedit  earum  ,  quas  obfedit , 
partium. 

Quod  impedimentum  quum  morbus  novus  audiat, 
ex  una  aegritudine  cftedus  orti  plurimi ,  varia  ie  ipe- 
cie ,  ut  diltincti  ,  offerunt. 

Illos  dum  incautus  contemplatur  Medicus  ,  ipfe  de¬ 
ceptus  mox  imponit  aliis  ,  quali  efient  diveriae  ,  quos 
in  cenfum  redigit,  naturae. 

Quum  interim  feveriori  pateat  examine  ,  una  omnes 
ftirpe  cretos,  hac  eradicata,  extirpari  ilico. 

O  quam  amaenus  exfpatiando  campus  oculis  fe  por¬ 
rigit  ! 

Sed  evagari  Veftra  vetat  lenitas  qua,  frui  dum  datur, 
abuti  certe  nefas  eft. 

Unum  difturc  veniam  juftus  impetrabit  impetus. 

Si  liquor  fluit  ex  amplitudine  canalis  in  ejus  angu- 
ftias  ,  quodlibet  fiftulae  internae  pu nilum  excipit  vim 
ejus  portionis  fluidae  ,  quae  reda  ab  origine  motus  ri  i 
in  id  ruit. 

Quando  igitur  acutum  corpufculum  iri  aliquo  cavi 
huius  incilis  pundo  ita  le  fixit  ,  ut  ejus  apex  firmus  ibi 
haereat  ;  tum  illa  pars  ,  quae  lupra  glabritiem  cavam 
eminet  ,  luftincbic  impetum  omnis  fluenti  ,  cujus  dire- 
dum  iter  objcdu  fui  corporis  intercipit. 

Erg6  agetur  eo  majori  momento  ,  quo  adurgens  ejus 

moles  grandior  eft  eo  punfto  ,  in  quod  refta  propulfi 
fluidi  pars  aequalis  impingere  folebat. 

Omnis  autem  haec  vis  arietat  in  illud  unum  punftum 
ejus  du&us ,  cui  infixa  haeret  acris  illa  particula. 

Unde  vas  ibi  divelli,  fol  vique ,  iterque  vitali  ibidem 
humori  intercipi,  debet. 

Simulae  vero  id  mali  accidit ,  liquidior  pars  interce¬ 
pti  liquoris  per  faftam  rimam  effluet,  dum  craffior  fta~ 
gnat,  coit,  &  compingitur. 

Sed  fluxus  hic  impeditus  per  alia  vafa  libera  impe¬ 
tum  accelerat ,  auftoque  attritu  ,  febris  fit  ,  6c  aeftus 
longe  major. 

Quo  ipfo  ftagnans  calefcit ,  &  ex  blanda  indole  in  a- 
cre  fugax  vertitur,  hineque  duplicato  malo  deftruit  te¬ 
nerrima,  quibus  conflamur,  flamina. 

Quod  fi  accidit  parti ,  cujus  integritas  eft  vitae  necef- 
faria,  nonne  lethale  damnum  eft? 

Atqui  in  hoc  tranfitu  ab  fanitate  in  mortem  ,  labefa- 
ftari  neceffe  eft  medias  omnes  aftiones,  quae  a  vitae  fa- 
lubritate  pendebant. 

Quae  dum  funt  quam  plurimae  ,  morbus  una  natus , 
eaque  fimpliciffima,  causa  in  corpore  faniflimo  >  mille 
diverfis  fpeciebus  gravis  fit. 

Hinc  aliud  cadit  damnofi  erroris  caput  j  quo  humo¬ 
res  morbofi  ,  in  fine  aegrimoniae  reperti  ,  pro  materie, 
&  praegreffa  mali  jam  devifti  caufa,  habentur. 

Qui  diverfi  admodum ‘allegari  folent ,  ut  multiplex 
m ali  principis  probetur  differentia. 

Sed  aliter  ut  fentiamus  res,  ut  videtur  ,  exigit. 

Sincera  enim  liquida  per  morbi  efficaciam  momento 
quolibet  variant. 

Quae  ergo  mutatio  non  caufa  hujus ,  fed  effe&us ,  ma¬ 
li  eft» 

Adeo- 


Oratio.  ij 

Adeoque  ille,  qui  omnes  has  diverfitates  primo  notas 
petit,  ut  in  fanationem  primarii  morbi  eat  curatio,  ina¬ 
nem  ludit  operam  *  radice  intada  frudum  vellit  ,  5 

fine  profedu  ,  artem  fibi  jam  gravem  mole  majore  ag¬ 
gravat. 

At  vero  ,  adjumento  hujus  regulae  quam  immani  le¬ 
vatur  ,  quo  gemuit  preflus,  onere  Artifex! 

DifTufa  nempe  &  confufa  crifios  dodrina  ,  quae  ut 
ex  didis  habetur  nota ,  ita  fine  his  nequidquam  intelli- 

gitur. 

Id  enim  ,  quod  finis  morbi  ,  ut  excrementum  ,  per 
crifin  abjicit ,  in  principio  mali  erat  naturale  corpori, 
fed  vi  aegritudinis  corruptum  jam  degenerat. 

Si  itaque  in  initio  extindus  effet  morbus ,  critica  ma¬ 
teries  vitae  amica  perennafifet. 

Nam  qui  vim  peltiferam  ,  fimulac  recepta  venis ,  ar¬ 
te  correxerit,  omnem  jam  crifin  antecepit  Medicus. 

Hujus  tamen  maturatio  ,  periodus  ,  diredio  ,  Artis 
Medicinalis  conficiunt  dimidium. 

Tanto  autem  paradoxo  ab  exemplo  vulgari  clara  con¬ 
flabit  fides  ,  fi  veneni  virus  in  corpora  falubria  adverti¬ 
mus.  Hauferit  argentum  vivum  ,  cui  a  rodendo  no¬ 
men ,  homo  robuftiffimus.  Quid  fit?  omnium  perver¬ 
titur  adionum  ordo ,  candefcit  aeger  aeftu  ,  putrefcunc 
humores  ,  atque  corrupti  colluvies  per  omnia  corporis 
emiflaria  ,  qua  data  porta  ,  ruit.  Attamen  omnis  hic 
impetus  poft  tot  excreta  filens  indicat  ejus  ,  quod  affe- 
rui  ,  veritatem  liquidam.  Non  enim  crifin  hanc  otio- 
fus  praeftolatur  Medicus;  fed  Toxici  aflumti  virus  ili- 
co  domans  ,  omnem  liquorum  corruptelam  antevertit: 
adeoque  eo  pulchrius  officium  fecit ,  quo  pauciora  prae- 
ftiti.t. 

Gradus  igitur  perfedionis  faftigio  proximus  apicem 
fimplicitatis  fimul  in  arte  detegit.  Quod 

Quod  clarius  iterum  redditur  contemplanti  cum  Hip¬ 
pocrate  Chronicorum  indolem. 

Qui  fponte  oriuntur  fenfim ,  quando  aflumta  non  mu¬ 
tantur  in  formas  fanis  fimiles. 

Id  autem  languor  vifcerum  ,  vel  penuria  vitalis  hu¬ 
moris  admifcendi  ,  efficit. 

Inde  enim  fpontaneam  fibi' naturam  retinentes  cibi  no¬ 
bis  alieni  funt. 

Hujus  vero  pertinaciae  eventus  obfervati  facile  plu¬ 
rimorum  Chronicorum  ingenium  docent  >  quum  alii  ab 
acutis  male  curatis  pendeant. 

Peroraffem,  nifi  unum  adhuc  reftaret  quod  objicitur. 

Remediorum  fcientia  Artificem  confummat  fola  ea 
vero  &  infinita  numero ,  &  uni  tamen  fingula  fuo  mor¬ 
bo  propria  funt. 

Nihil  ergo  agendum  ,  nihil  ne  tentandum  quidem  in 
arte  erit  nifi  illi  3  qui  propriam  morbi  fpeciem  propria 
medela  tollit. 

Quae  3  fi  quid  evincit  ,  eo  valet  oratio  3  ut  omne 
Medicum  explodatur  ftudium. 

Nemo  fcilicet  3  infanus  nifi  fuerit  ,  ad  cultum  fcien- 
tiae  adfpirabit,  cujus  bonos  ufus  novit  impoffibiles. 

An  vero  fic  fe  geflerunt  in  Artis  exercitio  ,  Viri  qui 
laudantur,  Hippocrates  &;  Sydenhamus? 

Impetum  moderantur  3  excitant  torporem  ,  aut  vires 

victu  fuftinent  3  curaturi  acutos. 

•  * 

At  quibus  haec  inftrumentis  perficiunt? 

Iis,  quae  copiam  minuunt,  acria  molliunt,  diluunt 
fpifia,  tenuata  cogunt,  ftriugunt  laxa,  laxant  adftricta , 
impetum  in  innoxia  derivant  loca  ,  vel  fopiunt  ;  quo¬ 
ties  fedandum  :  Sed  his  ,  quae  tenuando  ftimulant  fi¬ 
bras,  fi  languenti  opitulandum  naturae  erit. 

Aqua,  Acetum,  Vinum,  Hordeum,  Nitrum,  Mei, 

Rheum, 


Oratio,  17 

Rheum,  Opium,  Ignis  &  culter  phlebotomus,  fcopo 
huic  fufficiunt. 

Candore  folito  exclamat  Sydenhanuis :  agendi  gnaro 
raram  remedii  penuriam. 

Ille  tamen  Idem  conqueritur,  aded  fe  faftidiofam  of¬ 
fendere  varietatem  in  morbis  ,  dum  hos  fcrutatur  cura 
follicita  ,  ut  durati  cordis  conftantia  ,  &  aetas  protra- 
£fcior  impar  fit  ferendis  laboribus  ,  quos  exigit  metho¬ 
dus  curandi  cuique  morbo  propria. 

Ita  eft.  Se‘d  ,  qui  trifti  hac  nota  fata  Medica  junior 
defcripferat  ,  fenex  jam  faftus  in  meta  vitae  nobis  fau- 
ltiora  cecinit. 

Morbos  nempe  ,  quos  varia  fingulos  via  tractandos 
olim  fcripferat ,  univerfos  communi  fanari  pofie  metho¬ 
do  ,  qua  mifio  cruori  fubeuns  purgatio  opio  fedetur, 
dum  viftus  coetera  abfolvit. 

En  fcientiam  Sc  morbi  Sc  auxilii ,  qua  freti  Artis  Prin¬ 
cipes  ! 

Ab  his  dum  diverfa,  an  meliora  attulerunt  alii  ? 
x  Imo  defpe&is  laudata  profuere  minus  :  eft  enim  au¬ 
xilii  bonitas  fimplicitate  cenfenda  ,  quum  periculofa  ex 
ubertate  Medicina  fit. 

Quid  ergo  opus  tam  vafta  pompofae  oftentationis 
materie  Medica  ? 

In  hac  colligenda  quot  fudarunt  fecula  ?  In  hac  di¬ 
gerenda  quot  laffati  Medici  ?  In  hac  praeparanda  quot 
exhaufta  capita  ? 

At  Cafliano  illi ,  cui  bono  ?  nemo  refpondet. 

Laboriofae  pharmaciae  Sc  operofae  Chemiae  vix  me¬ 
lior  fimplicitate  fruftus  eft. 

Nam  contra  chronica  ,  quae  ufus  Artis  comprobat , 
an  multa  funt? 

Medicati  fontes ,  Salium  poteftas ,  artificiofa  Sudoris 
.  C  ex- 

expulfio ,  Saponis  ,  Argenti  vivi ,  chalybis ,  virtus ,  Sc 
paucorum  vegetantium  bonaque  cum  his  exercitatio  cor¬ 
poris  omne  punftum  ferunt. 

Quo  ergo  tot  Medicamina  ex  foffilibus  ,  plantis  ,  & 
animalibus,  vel  arte  parata,  vel  natura? 

.Ut  artium  digniffima  emunftae  naris  Viris  evadat  jo¬ 
cularia. 

Facile  enim  videt  ,  cui  fenfus  abundat  communis, 
quis  tam  inconditae  abundantiae  ufus  fit? 

Ne  incerto  rerum  Medico  defit ,  quo  inanitatem  te¬ 
gat  ignorantiae ,  ut  praefto  fit ,  tentatis  falso  plurimis, 
•  Cujus  nondum  explorata  .aegro  vanitate  ,  deceptum  la- 
ftet  animum. 

Quod  aequum  fieri  cenfeo  ne  defperet  aegrotus ;  fed 
miror  pariter  ipfos  Medicos  ita  fe  habere  ,  ac  fi  aliud 
quid,  &  pulchrius,  his  agatur  omnibus. 

Vos  enim  qui  Veteribus  perfpeftas  Medicamentorum 
vires  jaftatis ,  fi  ignoratis  ipfi,  cur  fingitis  ? 

Si  noveritis ,  cur  filetis  ? 

Quae  nimirum  Hippocrates,  Theophraftus,  Plinius, 
Sc  Diofcorides  ,  laudant ,  nefcimus  ,  &  femper  ignora* 
bimus ,  exceptis  forte  pauciffimis. 

Vires  defcripfit ,  fed  pifturam  plantae  fua  tempefiate 
fatis  notae  neglexit ,  antiquitas. 

Recentiores  autem  in  facie  pingenda  accurati. ,  atque 
in  ordinandis  folertiffimi  ,  de  poteftate  Herbarum  vix 
tradidere  quidpiam  ,  nifi  quod  dubio  nomini  adfcriptunx 
ambiguo  eventu  defcripferunt  ex  Veteribus. 

Si  qui  vero  fint,  qui  arcana  fe  habere  ja&itant ,  quae 
in  praemium  privati  laboris  celent,  fucceffum  faltem  lic¬ 
tum  orbi  vere  approbent. 

Lateat  arcanum  ,  pateat  virtus  >  explorata  dignitas 
movebit  hos ,  qui  remunerari  proni  funt  Sc  validi. 

Sed 


Oratio.  io 

Sed  femper  periit  revelatis  bonitas  ;  non  quod  viola¬ 
ria  fit  Religio,  fed  quia  in  medio  data  eft  occafio,  qua 
confiet  de  inertia  remedii  jam  cogniti. 

Poftremb  fi  expenderis  laboriofi (limae  praeparationis 
taedia,  quid  tanto  dignum  reperis  molimine? 

Herculeo  labori  exantlato  pretium  nihil ! 

Hydrargyrium  ,  Opium  ,  Peruvianus  Cortex  ,  ignis 
&  aqua,  lunt,  ut  norunt  Optimi  ,  in  ipfo  opere  certif- 
fima  auxilia. 

Quae  tamen  ,  ut  cruda  ab  almi  Natura  porriguntur, 
plus  boni  efficiunt ,  quam  fi  negotiosa  in  otio  arte  per¬ 
mutata  fuerint. 

Nil  defperandum  fimplicitate  duce  ,  fed  fallit  fpem 
laboris  involuti  fuccelfus ! 

Luculento  id  docet  Pitcarnius  argumento,  dum  vires 
Hydrargyrii ,  in  morbis  tam  mirabiles  ,  fimpliciter  ex¬ 
plicuit. 

Has  enim  ,  qui  obfervaverant  ,  tam  fingulares  vide¬ 
rant,  ut  maximi  infolita  i  caufa  pendere,  omnes  afle- 
reruerint. 

Ille  nihil  horum  ,  fed  minutatim  divifae  hujus  mate¬ 
riae  pondus,  omnibus  obvium ,„confiderans,  inde  agen¬ 
di  poteftatem  extricat. 

Quam  Iplendido  id  firmat  exemplo  Hombergius ! 

Ille  vires  &  Medicatas  &  peltiferas  ita  docili  foler- 
tiae parere  nuper  docuit,  ut  a&ionis  fimplicitas,  quod 
incredibile  ,  ne  Geometricum  quidem  calculum  effu¬ 
giat.  . 

At  quo  id  argumento  conficit  ?  Quo  docet  ,  acido¬ 
rum  vim  refpondere  ponderi  ,  quod  aquae  diluenti  in- 
efle  deprehenditur. 

Quo  felium  me  rapis  Chemicorum  praeftantilfime  ? 
Ab  una  hac  regula  emanat  lux  viam  pandens ,  quae  cal- 

cata  in  penitiflima  nos  adyta  Naturae  ducite 

Tibi  hoc  damus  ,  capiundis  in  Chemia  experimentis 
aptiflimum ,  in  ratiocinio  hinc  ne&endo ,  cautiflimura , 
1  e  haberi  unum. 

Grata  pofteritas  omnis  aevi  tempore  id  decoris  re¬ 
pendet  Ludovico  XIV  ,  neminem  extitifle,  quotquot 
tuere  ,  Principum  cujus  curae  ,  Sz  liberalitati  '>  Cantum 
debeat  ingeniorum  cultura  &  fcientiae  naturalis. 

Namque  ab  fapienti  &  liberali  inftituto  Academiae 
Regiae  fpes  eft  rebus  Medicis  affulfuram  brevi  almam 
in  (implicitate  veritatem » 

Sed  ,  quod  tempus  monet  ,  finio  fermonem  :  non 
quod  dicendo  materies  exhaufta  fit  ,  fed  quia  propofito 
fidem  paratam  fufpicor. 

Quod  ergo  hoc  in  aftu  unum  tandem  fupereft ,  //- 
hftnfiitm  C/fcademiae  Batavae  Curatores  ,  atque  Civita¬ 
tis  Lugdunenjis  AmpUfiimi  Confules  ,  pro  Veftris  in  me 
benefa&is  gratias  Vobis  ago» 

Me  namque,  obfcurum  hominem  ,  in  Clariflimam 
Academiam  producere  ,  &  explicandae  Medicinae  ad¬ 
movere,  tunc  Vobis  placuit,  quum  Veftro  tantum  fuf- 
tragio  eleftus ,  nec  ullo  ipe&atus  applaufu ,  in  theatrum 
adfeendi. 

Tenues  dein  conatus  meos  probatos  lenitati  Veftrae, 
ftipendio  &  promiflls  auftis  teftari  non  fuiftis  dedig¬ 
nati. 

Hodie  fummum ,  quod  habetur  ,  pretium  perfolvere 
liberalitati  Veftrae  vifum  fuit  ,  unde  perpetuo  debiti 
vinculo  obftriftus  Vobis  vivam. 

Ab  ambitu  vacuus  hoc  munus  ,  benigne  datum  ,  fu- 
fcipere  audeo,  quodVeftra  prudentia  explorando  pon¬ 
derans  me  non  ineptum  cenfuit. 

Dabo  operam  ,  ut  favoris  hujus  nunquam  Vcs  poe- 

niteat ;  &  5  quam  agere  me  jufliftis  ,  perfonam  pro  di¬ 
gnitate  conabor  tueri. 

Si  vero  in  gerendo  hoc  officio  pretii  quid  aflequar, 
Veftrae  id  erga  me  benevolentiae  vivum  habebo  femper 
monumentum. 

Reverentia  ,  obfequio  ,  gratitudine  ,  induftria  Vos 
venerabor.  Ultra  non  valeo,  Ultra  nil  exigitis. 

ProfefTores  Clariffimi ,  Vettro  adfcriptum  ordini  ne 
faftidioft  me  admittatis,  oro! 

Ego  omni  venerationis  &:  amicitiae  officio  demereri 
Vos  ftudcbo  ;  hoc  enim  communis  Vobis  dignitas  me 
jubet,  hoc  me  pietas,  quam  difcipulus  quibufdam  Ve- 
fhrum  debeo  ,  femper  monebit. 

Sunt  viginti  &  quatuor  anni  Eruditiffime-Gronovi  ,, 
quum  rudi  ftylo  expoliendo  Tua  mihi  difciplina  pro¬ 
fuit  ,  utque  vel  hac  hora  caufam  Romana  lingua  tueri 
aufim ,  primo  aptavit. 

Quo  eodem  tempore  Te  Acutiffime  Senguerdi  inte¬ 
gro  colui  triennio  Philofophorum  placita  clariffimi  do¬ 
centem  fimul  &:  amiciffime. 

Atque  ,  O  utinam  Celeberrime  Voldere  !  fapientiffi- 
me  ,  morumque  &  virtutis  San&itate  Integerrime  Vir, 
ferenam  Tuam  ,  meoque  adeo  charam  peftori  ,  fron¬ 
tem  ,  laetus  hinc  jam  confpicerem  ! 

Utinam  non  cogerer  ad  vacuam  Tuam  fedem  acet- 
biffima  profopoia  orationem  vertere ! 

Ante  o&odecim  enim  annos  ex  liberalitate  Tua  Ma¬ 
thematica  didici  ,  quorum  ita,  me  pellexit  dulcedo, 
ut  eam  vitae  partem  ,  quam  Te  duce  his  impendi,  fua- 
viffimam  Sc  utiliffimam ,  jure  fummo  reputem. 

Te  denique,  Clariffime  Marki,  Sacra  docentem  pri¬ 
vatis  laboribus  ,  facilitate  mira ,  &c  indefefsa  diligentia , 
audivi  primo ,  quo  huc  tranfieras ,  biennio. 

Tot  erg6  honorum  &  benefa&orum  devin&us  nomi¬ 
nibus  ,  ne  infertus  V  eftro  corpori  videar  ingratus ,  ve- 
ftrave  indignus  benevolentia ,  pro  virili  annitar. 

Medicinae  ftudiofi  ,  qui  grato  plaufu  mihi  docenti 
vigorem  incitare  foletis.  Vos  fortunae  hodiernae  fabros 
agnofco.  •  .  --ii 

Nam  veftra  approbatio  meis  major  meritis,  mea  ma¬ 
jor  exfpe&atione  ,  favorem  mihi  conciliavit  Procerum , 
in  veftra  qui  femper  &c  vota  &  commoda  vigilant,  hu- 
jufque  effectu  locum  hunc  obtinui. 

Si  profui  ,  dum  precarii  muneris  &  ftipendii  tenuio¬ 
ris  refpe&us  meos  a  Vobis  divifit  labores ,  ut  plus  por¬ 
ro  juvem  fpes  nata  erit. 

Nam  largiori  nunc  pretio  &  certa  firmatus  fede ,  Ve- 
ftris  me  commodis  promovendis  dabo  totum. 

Quod  fi  mea  Vobis  fides  ,  fi  probatur  facultas ,  agi¬ 
te  bonis ,  <k  laetis ,  aufpiciis  ingrediamur  una ,  quae  ad 
Honoris  ducit ,  Laboris  AEdem. 

